b"\n_START_ARTICLE_\nJuan Mario G\xc3\xb3mez Esteban\n_START_SECTION_\nCampionat d'Espanya\n_START_PARAGRAPH_\nG\xc3\xb3mez ha guanyat dos cops el Campionat d'Espanya d'escacs, els anys 1980, a Alcoi i 1992, a Madrid. Tamb\xc3\xa9 va v\xc3\xa8ncer en el Campionat d'Espanya Obert de 2002, any en qu\xc3\xa8 el Campionat d'Espanya Absolut (un tancat) va ser guanyat per Aleksei X\xc3\xadrov. El 1983, a Las Palmas, hi fou subcampi\xc3\xb3, per sota de Jos\xc3\xa9 Garc\xc3\xada Padr\xc3\xb3n._NEWLINE_En l'edici\xc3\xb3 de 2006, a Le\xc3\xb3n, fou tercer, en un campionat organitzat en dos grups de sis, i en qu\xc3\xa8 G\xc3\xb3mez es classific\xc3\xa0 per a les semifinals, per\xc3\xb2 perd\xc3\xa9 el seu matx contra Salvador del R\xc3\xado Angelis (1\xc2\xbd - \xc2\xbd) i finalment guany\xc3\xa0 el matx per la tercera posici\xc3\xb3 contra Manuel P\xc3\xa9rez Candelario (1\xc2\xbd - \xc2\xbd). El campi\xc3\xb3 del torneig fou Paco Vallejo).\n_START_SECTION_\nOlimp\xc3\xadades d'escacs\n_START_PARAGRAPH_\nHa participat, representant Espanya, a les Olimp\xc3\xadades d'escacs de Malta 1980, Sal\xc3\xb2nica 1984, Manila 1992, i Istanbul 2000.\n_START_SECTION_\nCampionat d'Euskadi\n_START_PARAGRAPH_\nHa guanyat el Campionat d'Euskadi Absolut en 9 ocasions: 1988, 1990, 1997, 1998, 2001, 2003, 2005, 2006 i 2009."